High School Musical: The Musical: The Series: The Soundtrack: Season 3

High School Musical: The Musical: The Series: The Soundtrack: Season 3 הוא אלבום הפסקול של העונה השלישית של סדרת הסטרימינג של דיסני+, "היי סקול מיוזיקל: המחזמר: הסדרה". הוא יצא לאחר שידור הפרק האחרון של העונה, ב-15 בספטמבר 2022 תחת הוצאת חברת וולט דיסני רקורדס. ביולי 2021, העונה השנייה של הסדרה "היי סקול מיוזיקל: המחזמר: הסדרה" הסתיימה ביולי 2021. בחודש ספטמבר של אותה השנה הסדרה "היי סקול מיוזיקל: המחזמר: הסדרה" חודשה באופן רשמי לעונה שלישית. העונה השלישית התמקדה במחנה קיץ, וצולמה באזור לוס אנג'לס. בחודש ינואר 2022, פורסם כי הפקת העונה השלישית של הסדרה החלה רשמית בלוס אנג'לס. בעונה זו הדמויות העלו הפקה של המחזמר "לשבור את הקרח". בעונה זו הצטרפו שחקנים חדשים, כמו אדריאן ליילס וסיילור בל, כולל כוכבי ערוץ דיסני בעבר ובהווה, ג'ייסון ארלס ("האנה מונטנה") ומג דונלי ("זומבים"), בנוסף לכוכב אחד מסדרת סרטי "היי סקול מיוזיקל" המקוריים, קורבין בלו, שגילם את צ'אד דנפורת'. העונה כללה מוזיקה מ"קאמפ רוק" ומהזיכיון המקורי של הסרט "היי סקול מיוזיקל". בנוסף, ג'ושוע באסט, מאט קורנט, סופיה ויילי, ג'וליה לסטר, דארה רנה, פרנקי רודריגז, קייט ריינדרס, אוליביה רוז קיגן ואוליביה רודריגו חזרו על תפקידם בעונה זו. העונה עלתה לשידור ב-27 ביולי 2022. ביולי של אותה השנה יצא טיזר לעונה בו נראו צוות השחקנים של הסדרה מבצע גרסת כיסוי לשיר "It's On" מהסרט "קאמפ רוק 2: הג'אם האחרון". באוגוסט יצא לאור טיזר לעונה השלישית, בו נראתה דמותה של ויילי, ג'ינה, מבצעת שיר בשם "Different Way to Dance" לצד בלו. בעת צאת פרקי העונה, יצא מיני אלבום נלווה שכלל את השירים שנכללו בפרק. ג'ושוע באסט היה מעורב בכתיבת מוזיקה מקורית לתוכנית מאז תחילת שידורה. השיר שנקרא "Finally Free" נכתב על ידי ג'ושוע באסט לדמותו, ריקי, בפרק הראשון של העונה השלישית. דארה רנה, המגלמת את קורטני בסדרה, הייתה שותפה לכתיבת שיר בשם "Here I Come" לפסקול. השיר מבוצע על ידי דמותה, קורטני, ברגע מרכזי בו היא מתגברת על חרדה. מילות השיר משקפות נושאים של העצמה, התמודדות עם פחדים והתגברות על אתגרים. רנה מזכירה שהיא רצתה ליצור משהו שאנשים יוכלו להקשיב לו כשהם עוברים זמנים קשים, ולהזכיר להם שהם לא לבד ושהמסע שלהם רק מתחיל. השיר כולל השפעות של אמנים כמו לאברינת' ומקהלות גוספל כמו האחיות קלארק ומרי מרי. הגשר של השיר מתייחס לשיר מהעונה הראשונה של רנה עם אוליביה רודריגו, "Born to Be Brave". הפסקול כולל גרסאות כיסוי חדשות של שירים מהסרט "היי סקול מיוזיקל 2": "What Time Is It?", הקלטה מלאה של "Fabulous" (שבוצע גם בעונה השנייה) ו-"Everyday". כמו כן מבוצעים שירים מסדרת סרטי "קאמפ רוק"; "Start the Party", ‏"It's On",‏ "Wouldn't Change a Thing" ו-"This Is Me". לבסוף, נכללו ביצועים לשירים מהעיבוד הבימתי של "לשבור את הקרח": "For the First Time in Forever", ‏"Do You Want to Build a Snowman?", "Love Is an Open Door",‏ "A Little Bit of You",‏ "What Do You Know About Love?",‏ "In Summer", ‏"Let It Go" ו-"Kristoff Lullaby," כולם מאת רוברט לופז וקריסטן אנדרסון-לופז. בלו הקליט שני שירים לפסקול: דואט עם ויילי בשיר המקורי "Different Way to Dance", ועם כל צוות השחקנים ב"Everyday". על שיתוף הפעולה עם ווילי ב"Different Way to Dance", בלו ציין את הכישרון של ויילי וכי שאף לעבוד איתה, והוסיף שהוא "התרגש לראות עוד אדם של צבע" בזיכיון. רודריגו עזבה את הסדרה לאחר העונה השלישית, ונתנה את הביצוע המוזיקלי האחרון שלה לסדרה, שיר מקורי ששמו "You Never Know". It's On (From "High School Musical: The Musical: The Series (Season 3)"/Camp Rock 2: The Final Jam) - Single by Cast of High School Musical: The Musical: The Series (באנגלית אמריקאית), 2022-07-08, נבדק ב-2023-08-12 RAFFY ERMAC, High School Musical Just Got Renewed for a Third Season, Out, ‏13 בספטמבר 2021 (באנגלית) Meaghan Darwish, ‘HSMTMTS’ Sets ‘Frozen’ as Season 3 Musical & Adds Disney Channel Vets to Cast, TV Insider, ‏18 בינואר 2023 (באנגלית) Rania Aniftos, ‘High School Musical: The Musical: The Series’ Cast Goes Head-to-Head With a Cover of ‘Camp Rock’ Hit ‘It’s On’, בילבורד, ‏7 ביולי 2022 (באנגלית) Kelsie Gibson, HSMTMTS' Sneak Peek! Sofia Wylie Takes Center Stage with Corbin Bleu in Show-Stopping Dream Sequence, פיפל, ‏30 באוגוסט 2023 (באנגלית) Sarah El-Mahmoud, How Writing Original Music For High School Musical Was Different This Season For Joshua Bassett As He Breaks Out With Solo Career, CINEMABLEND, ‏3 באוגוסט 2022 (באנגלית) SAMANTHA OLSON, Dara Reneé Says "Here I Come" Lyrics Were Inspired by Her Own Experiences with Anxiety, Seventeen, ‏6 בספטמבר 2022 (באנגלית)